برزیلیانین گونئی بؤلگه‌سینده اؤتن هفته‌نین سونون‌دان داوام ائدن قاسیرغادا حیاتینی ایتیرن‌لرین سایی 40-آ چاتیب.
ویلایت فرمانداری ادواردو لیته کئچیردیگی مطبوعات کنفرانسیندا آختاریش-قورتارما ایشلری‌نین داوام ائتدیگینی، اؤلن‌لرین سایی‌نین آرتا بیله‌جگینی بیلدیریب.
هفته سونون‌دان قاسیرغانین سبب اولدوغو تورپاق سوروشمه‌سی و داشقین‌لاردا 900-دن چوخ ساکینین اولدوغو ریو گراند دو سول بؤلگه‌سینده آختاریش-قورتارما ایشلری داوام ائدیر.
فلاکت بؤلگه‌سینه باخیش کئچیرن فرماندار قئید ائدیب کی، 9 نفر ایتکین دوشوب.
ریو گراند دو سول بولگه سینده 67 شهرین فیرتینا و داشقین‌لاردان ضرر چکدیگی، 1650 نفرین ائوسیز قالدیغی، 3 میندن چوخ اینسانین ایسه موقتی اولا‌راق تهلوکه‌سیز اراضی‌لره گؤندریلدیگی بیلدیریلیر.
برزیلیا پرزیدنتی لوئیز ایناسیو لولا داسیلوا قاسیرغا نتیجه‌سینده حیاتینی ایتیرن‌لرین عائله‌لرینه باش ساغلیغی وئریب و اینسان‌لارا کؤمک ائتمک اوچون الیندن گلنی ائدجگینی بیلدیریب.
قئید ائدک کی، برزیلیادا ایلین اولیندن لئیسان یاغیش‌لارین سبب اولدوغو سئل و تورپاق سوروشمه‌لرینده چوخ‌لو اینسان حیاتینی ایتیریب، مین‌لرله اینسان ائوسیز قالیب.
